Решение на Общия съд (първи състав) от 26 юни 2019 г. — Vialto Consulting/Комисия
(Дело T‑617/17)
„Извъндоговорна отговорност — Инструмент за предприсъединителна помощ — Трета държава — Национална обществена поръчка — Децентрализирано управление — Решение на национален орган — Разследвания на OLAF — Неимуществена вреда — Достатъчно съществено нарушение на правна норма, с която се предоставят права на частноправните субекти — Член 7, параграф 1 от Регламент (ЕО) № 2185/96 — Принцип на добра администрация — Оправдани правни очаквания — Пропорционалност — Право на изслушване“
1.      Извъндоговорна отговорност — Условия — Противоправност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост
(член 340, втора алинея ДФЕС)
(вж. т. 34—38)
2.      Европейска служба за борба с измамите (OLAF) — Разследвания — Контрол и проверки на място — Определяне на необходимите сведения и документи за правилното провеждане на проверките и проверките на място — Свобода на преценка на OLAF
(член 3 от Регламент № 883/2013 на Европейския парламент и на Съвета; член 7, параграф 2 от Регламент № 2185/96 на Съвета)
(вж. т. 68)
3.      Европейска служба за борба с измамите (OLAF) — Разследвания — Контрол и проверки на място — Ограничаване на достъпа на OLAF до преписките или до документите, в които изрично е описан съответният договор или съответният проект — Липса
(вж. т. 86)
4.      Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията
(вж. т. 114)
Предмет
Искане на основание член 268 ДФЕС за обезщетение за вредите, които ищецът твърди, че е претърпял поради незаконосъобразните действия, извършени, от една страна, от Европейска служба за борба с измамите (OLAF) при проверка в помещенията на ищеца, и от друга, от Европейската комисия след тази проверка
Диспозитив
1)
Отхвърля иска.
2)
Осъжда Vialto Consulting Kft. да заплати съдебните разноски.